दौनारी में स्वास्थ्य शिविर में 296 रोगियों की जांच
सैंपऊ | क्षेत्रके दौनारी गांव स्थित प्राथमिक स्वास्थ्य केंद्र पर रविवार को आरोगय राजस्थान स्वास्थ्य शिविर का आयोजन किया गया। शिविर में रोगों की जांच कराने के लिए रोगियों की भीड़ उमड़ पड़ी। इस दौरान डॉक्टरों की टीम ने 296 रोगियों की ओपीडी जांच कर उन्हें उचित उपचार कराने की सलाह और बचाव के तरीकों की जानकारी दी।
डॉ.सत्येंद्र गोयल ने कहा कि आरोगय राजस्थान स्वास्थ्य शिविर में आसपास से आए रोगियों की बीमारियों की जांच कर उन्हें उपचार और उचित सलाह दी। शिविर में 18 रोगियों को जिला अस्पताल में उपचार के लिए रेफर किया गया। वहीं, शिविर में चार महिलाओं को खून की कमी पाए जाने पर उन्हें उचित खानपान और नियमित चेकअप की सलाह दी गई। इस मौके पर डॉ.ऋतु शर्मा, सरपंच प्रतिनिधि सोनू परमार, कंपाउडर हरिओम तोमर, ओमवीर बघेल, एलटी वीरेंद्र परमार आदि उपस्थित थे।
सैंपऊ. शिविर में उपस्थित चिकित्सक एवं अन्य।
hin_Deva hin_Deva hin_Deva hin_Deva